[[Christian 9.|Christian]] og Louise blev boende i Det Gule Palæ, men i [[1865]] flyttede den kongelige familie over i naboejendommen [[Amalienborg#Frederik VIII's Palæ eller Brockdorffs Palæ|Frederik VIII’s Palæ]] på Amalienborg, som havde stået ledigt siden enkedronningen Maries død. Derefter blev Det Gule Palæ indrettet som bolig for [[Frederik 8.|Kronprins Frederik]] (8.). Da han blev gift i [[1869]] med [[Louise af Sverige-Norge|Prinsesse Louise]] af Sverige og Norge, blev landgrevens palæ, der siden dennes død i 1867 havde stået ledigt, indrettet til bolig for kronprinseparret. Atter blev  Det Gule Palæ gæstebolig for kongens slægtninge, når de besøgte ham, og i stueetagen indrettedes lejligheder til hans brødre prinserne Hans og Vilhelm af Glyksborg. Specielt Hans forstod her at skabe sig et hjem.
Bygninger,_konstruktioner_og_anlæg